laion/Wikipedia-Exotic huggingface dataset:
אדוארד זוויק

אדוארד זוויק (באנגלית: Edward Zwick; נולד ב-8 באוקטובר 1952) הוא מפיק, תסריטאי ובמאי קולנוע יהודי-אמריקאי. בטקס פרסי אוסקר ה-71 זכה זוויק בפרס לסרט הטוב ביותר כאחד המפיקים של הסרט "שייקספיר מאוהב" (1998), ושנתיים לאחר מכן היה מועמד לאותו הפרס על הסרט "טראפיק". מבין יצירותיו כבמאי בולטים הסרטים "גלורי" (1989), "רוחות של תשוקה" (1994), "הסמוראי האחרון" (2003) ו"לגעת ביהלום" (2006). זוויק נולד לזוג הורים יהודים בשיקגו, אילינוי, וגדל בכפר וינטקה הסמוך. בשנת 1974 סיים תואר ראשון באמנות באוניברסיטת הרווארד, ושנה לאחר מכן סיים את התואר השני באמנות יפה בקונסרבטוריון AFI. בשנת 1978 החל לעבוד כעורך תסריט בסדרת הטלוויזיה "Family", ובשנים הבאות כתב את התסריט לשלושה פרקים וכן הפיק 13 פרקים. בשנים 1982–1983 ביים והפיק מספר סרטי טלוויזיה. בשנת 1986 יצא סרט הקולנוע הראשון בבימויו – "הרומן של אתמול בלילה" (אנ'), בכיבובם של רוב לאו, דמי מור וג'ים בלושי. בשנת 1987 הקים יחד עם מרשל הרשקוביץ את חברת ההפקות "Bedford Falls Productions", הקרויה על שם העיר הבדיונית בה מתרחשת עלילת הסרט "אלו חיים נפלאים". החברה הפיקה בין היתר את סדרות הטלוויזיה "שלושים ומשהו" (1987–1991), "אלה הם חיי" (1995–1996), "Once and Again"‏ (1999–2002) ו"נאשוויל" (בין 2016–2018). בשנת 1989 ביים והפיק את הסרט "גלורי" (אנ'), בכיכובם של מתיו ברודריק, דנזל וושינגטון ומורגן פרימן, אשר היה מועמד לחמישה פרסי אוסקר וזכה בשלושה. בשנת 1992 ביים את הסרט הכושל "התחלות חדשות" (אנ'), בכיכובן של מג טילי וכריסטין לאטי. בשנת 1994 יצא סרטו "רוחות של תשוקה" (אנ'), בו משחקים בראד פיט ואנתוני הופקינס. הסרט היה מועמד לשלושה פרסי אוסקר, וזכה בפרס לצילום הטוב ביותר. ב-1996 שוב ביים את דנזל וושינגטון בסרט "אומץ תחת אש". בשנת 1998 הפיק את הסרט הרומנטי "שייקספיר מאוהב", אותו ביים ג'ון מאדן. בטקס פרסי אוסקר ה-71 היה הסרט מועמד ל-13 פרסים וזכה בשבעה, בהם הפרס לסרט הטוב ביותר בו זכה זוויק כאחד המפיקים, לצד הארווי ויינסטין ושלושה מפיקים נוספים. כמו כן באותה שנה ביים את הסרט "המצור" (אנ'), בכיכובם של וושינגטון ואנט בנינג. בשנת 2000 הפיק יחד עם הרשקוביץ את סרטו של סטיבן סודרברג "טראפיק", אשר היה מועמד לפרס הסרט הטוב ביותר באוסקר אך לא זכה. בשנת 2001 ביים את שון פן ומישל פייפר בסרט "קוראים לי סם", וב-2003 ביים את שובר הקופות "הסמוראי האחרון", בכיכובו של טום קרוז. בשנת 2006 יצא סרטו "לגעת ביהלום", בכיכובם של לאונרדו דיקפריו ודג'ימון הונסו, אשר קיבל מועמדויות לחמישה פרסי אוסקר. ב-2008 ביים את הסרט "התנגדות", ושנתיים לאחר מכן יצא סרטו "על אהבה וסמים אחרים" (אנ'), בכיכובם של ג'ייק ג'ילנהול ואן האת'וויי. בשנים הבאות ביים את הסרטים "שובר את הכלים" ו"ג'ק ריצ'ר: אין דרך חזרה" (אנ'), והיה שותף בהפקות הסרטים "הולדתה של אומה", "החומה הגדולה" ו"מתנקש אמריקאי". מדיה וקבצים בנושא אדוארד זוויק בוויקישיתוף אדוארד זוויק, במסד הנתונים הקולנועיים IMDb (באנגלית) אדוארד זוויק, באתר "אידיבי", מאגר הידע העברי לקולנוע ישראלי ועולמי אדוארד זוויק, באתר AllMovie (באנגלית) אדוארד זוויק, באתר Box Office Mojo (באנגלית) אדוארד זוויק, במסד הנתונים הקולנועיים KinoPoisk (ברוסית) אדוארד זוויק, באתר MusicBrainz (באנגלית) Director Zwick excavates the bloody price of Diamonds, באתר jewishjournal.com,‏ 7 בדצמבר 2006 Zwick ’74 talks art, film, politics, באתר harvard.edu,‏ 9 במאי 2002 Ed Zwick and Marshall Herskovitz at AFI Conservatory 2016 Opening Day, באתר afi.com,‏ 1 בספטמבר 2006
שירות רווחה בין-לאומי

שירות הרווחה הבין-לאומי או בכינויו שר"ב, הוא שירות סוציאלי, הפועל במסגרת המחלקה ליחסים בין-לאומיים במשרד העבודה, הרווחה והשירותים החברתיים. השר"ב מרכז ומתאם את הטיפול במקרי רווחה בין-לאומיים המטופלים במדינת ישראל. מקרה רווחה בין-לאומי הוא מקרה בו יש צורך בשיתוף פעולה עם מדינה אחרת, אחת או יותר. בשנת 1965, פעל משרד הרווחה (הסעד) בישראל כמשרד מקומי - ישראלי של ה-International Social Service, ארגון גג הפועל ב-120 מדינות ומשרד המטה יושב בז'נבה, שווייץ. משנת 1995, לאחר 30 שנות פעילות בארגון, קיבלה המחלקה ליחסים בין-לאומיים מעמד של משרד מוסמך בארגון. ההכרה ביחידה הישראלית כמשרד מוסמך הקנתה למדינת ישראל מעמד בעל חשיבות והשפעה בארגון, זכות השתתפות בוועד המנהל ובמועצה המייעצת המקצועית. בנוסף התבקשה ישראל להשתתף בפעולות שונות: מחקרים, והתייעצויות לגבי עתיד הארגון, וכנסים מקצועיים הנוגעים למדיניות בין-לאומית בסוגיות רווחה. בשנים האחרונות, עם עליה במספר המקרים והרחבה משמעותית של המדינות עמן עובד השר"ב, נעשו צעדים משמעותיים בפיתוח ויצירת שיתופי פעולה חוצי גבולות, עם ארגונים בינ"ל נוספים. ב-10 השנים האחרונות, כמות המקרים השנתית של השר"ב עלתה ב-1,500%, כאשר השר"ב מטפל במאות מקרים ופניות בשנה. ערך מורחב – האמנה בדבר ההיבטים האזרחיים של חטיפה בינלאומית של ילדים חלק מהמקרים בהם נדרשת התערבות שירות הרווחה הבין-לאומי, הם במסגרת "האמנה בדבר ההיבטים האזרחיים של חטיפה בינלאומית של ילדים", הנקראת גם "אמנת האג". זוהי אמנה שנחתמה בהאג בשנת 1980 בדבר משמורת ילדים. לפי האמנה, המשמורת צריכה להיקבע במקום מגוריו הקבוע ואוסרת על העברת ילד ממדינה למדינה ללא הסכמת הוריו או האפוטרופוס. אם הוברח הילד לארץ אחרת ניתן להגיש בקשה להחזרתו והמדינות החתומות על האמנה מתחייבות להשיבו למדינה ממנה נחטף, שם תיקבע המשמורת החוקית. ברוב המקרים נועדה אמנה זו להילחם בתופעה של לקיחת המשמורת בכוח על ידי אחד ההורים אחרי סכסוך או גירושין. למרות כוונת האמנה, מדינות רבות מנהלות קדם דיון על המשמורת בעת הדיון על השבת הילד למדינה ממנה נחטף, בין השאר בגלל טענות של ההורה ה"חוטף" שהשבת הילד למדינה ממנה נחטף תסכן את הילד. כאשר יש פסיקה של בית משפט, בישראל או בחו"ל, על הצורך באיתור ילד, בליווי מקצועי שלו, בהכנה לעזיבה ובליווי העזיבה עצמה, מעורבים בכך עובדים סוציאליים משירות הרווחה הבין-לאומי. ליווי של שירות הרווחה הבין-לאומי נדרש גם במקרים אחרים, בהם אין מדובר בצו בית המשפט, אלא בצורך לתיאום שירותי רווחה בין מדינות בהסכמה. איתור גורם רשמי בחו"ל והעברת מידע לטיפול קבלת פניות ותיאום מול הגורם המתאים בישראל ומחוצה לה איסוף מידע והעברתו בין שירותי רווחה בישראל ומחוצה לה תכנון ובניית מתווה התערבות ייעוץ לגורמי רווחה בישראל ומחוצה לה אודות התנהלות מקרים בין־לאומיים קבלת דוחות סוציאליים ממדינות אחרות, וכתיבת דוחות סוציאליים עבור מדינות אחרות, סיוע בהכנת תסקירים בינלאומיים איתור קרובי משפחה והורים ביולוגיים, תיאום הסדרי ראיה בין הורים ממדינות שונות איסוף מידע, איתור ובדיקת שלום הילד, שהוריו או אחד מהם מרוחקים ממנו תיאום מקצועי והתערבות ברמה הבין- לאומית, תיאום משפחה אומנת אצל קרובים (אומנת קרובים) קבלת אישורי הורים, מציאת פתרונות בחו"ל עבור נשים מאוימות אלימות ורצח, התייעצויות בנושאים שונים. רננה תכלת, השירות הסוציאלי הבין-לאומי, שיתופי פעולה חוצי יבשות למען ילדים, "נקודת מפגש" - ביטאון מכון חרוב, עמ' 48, ינואר 2019
לאון

לֵאוֹן משמעו אריה בשפות לטיניות. האם התכוונתם ל... לאון (מקסיקו) – עיר במקסיקו לאון (ניקרגואה) – עיר בניקרגואה לאון (ספרד) – עיר בספרד קתדרלת לאון – הקתדרלה של העיר לאון בספרד מחוז לאון – אחד ממחוזות ספרד לאון (סרט) – סרט צרפתי לאון העתיקה – עיר עתיקה בניקרגואה ממלכת לאון – מדינה בצפון חצי האי האיברי בין המאה העשירית למאה ה-13 לאון (כדורגל) – קבוצת כדורגל מהעיר לאון במקסיקו אישים: לאון (מלך ספרטה) – מלך ספרטה במאה ה-6 לפנה"ס אודי לאון – תסריטאי, יזם ומחנך מיקי לאון – שחקן ישראלי משה די לאון – מקובל ספרדי לו מיוחסת כתיבת ספר הזוהר. עדי לאון – מלחין ישראלי פדרו לאון – כדורגלן ספרדי לאו ליאון אישים ששמם הפרטי הוא לאון
וולטה או אלגארבה

וולטה או אלגארבה (בפורטוגזית: Volta ao Algrave) הוא מרוץ אופני כביש בקטעים, שנערך בחבל אלגארבה בפורטוגל. המרוץ נוסד בשנת 1960 ומשנת 2020 הוא בסבב ה-UCI ProSeries. המרוץ נוסד בשנת 1960 במתכונת חובבנית, הוא התקיים גם ב-1961 אולם אז לא התקיים למשך 16 שנים, וחזר להתקיים ב-1977 ומאז מתקיים באופן סדיר עד היום. המנצח הראשון שהוא לא פורטוגלי הגיע בשנת 1993, כאשר קאסיו פרייטאס הברזילאי ניצח. אלברטו קונטדור ניצח במרוץ באותה שנה שניצח את הטור דה פראנס, ב-2009. קונטדור היה גם לרוכב הראשון לנצח פעמיים ברצף במאה ה-21 לאחר שגם ניצח ב-2010. גריינט תומאס היה שני, לאחר שניצח ב-2015 ו-2016. בשנת 2017 עלה המרוץ לסבב האירופי של ה-UCI, והיה ברמה 2.HC. משנת 2020 המרוץ מתקיים בסבב ה-UCI ProSeries, שהוא הסבב המשני של UCI World Tour. מדיה וקבצים בנושא וולטה או אלגארבה בוויקישיתוף אתר האינטרנט הרשמי של וולטה או אלגארבה
הנוקמים: האיחוד

הנוקמים: האיחוד (באנגלית: Ultimate Avengers, "הנוקמים האולטימטיביים") הוא סרט הנפשה אמריקאי מסוגת גיבורי-על, מדע בדיוני, אקשן והרפתקאות, המשמש כסרט הראשון בסדרת הסרטים "Marvel Animated Features", סדרת סרטים שנעשתה על ידי MLG Productions, מיזם משותף בין אולפני מארוול ל-Lionsgate. הסרט בוים על ידי קורט גדה וסטיבן א. גורדון, נכתב על ידי גרג ג'ונסון, והופק על ידי בוב ריצ'רדסון. הפקת הסרט נעשתה בסטודיו הקוריאני Dong Woo Animation ‏(한국어). עלילת הסרט מבוססת באופן רופף על ששת הגיליונות הראשונים של הקומיקס "אולטימייטס" מאת מארק מילר ובריאן היץ' - ליין קומיקס המתרחש ביקום אולטימייט מארוול. הסרט מתמקד בקפטן אמריקה, חייל-על שהוקפא בקרח במשך כ-60 שנה לאחר שעצר מזימה נאצית / חייזרית בשנת 1945. תפקידו של הקפטן הוא להוביל צוות גיבורים כדי להילחם בפלישה חייזרית. הסרט הופץ ברחבי העולם להקרנה ביתית ודובב לשפות שונות. הסרט הופץ לראשונה בארצות הברית ב-21 בפברואר 2006. בישראל הסרט הופץ לראשונה בדיבוב עברי בשנת 2013. אורך הסרט הוא כ-72 דקות, ושפת המקור שלו היא אנגלית. כמה חודשים לאחר הפצת הסרט, הופץ סרט ההמשך שלו, "הנוקמים: האיחוד 2", אשר משמש גם כסרט השני בסדרת הסרטים "Marvel Animated Features". במהלך מלחמת העולם השנייה, נורה טיל גרעיני לעבר וושינגטון, אותו קפטן אמריקה מצליח לעצור. עם זאת, לאחר שעצר אותו, קפטן אמריקה נפל לקרקעית הקפואה של האוקיינוס הצפוני - שם הוא היה קפוא במשך 60 שנה. כעבור 60 שנה, חולץ קפטן אמריקה על ידי ניק פיורי ובטי רוס, המחיים את הגיבור כדי שיוביל צוות גיבורים שיילחם בפלישה חייזרית. פליקס ואקסז ג'וניור מאתר "Cinema Crazed", כתב שהסרט סיפק אותו מבחינת בידור, דיבוב ואנימציה. ג'פרי מ. אנדרסון מאתר "Common Sense Media", כינה את עלילת הסרט כעלילה ממוצעת. דייוויד קורנליוס מאתר "eFilmCritic.com", אמר שהסרט נלכד בין קהלי היעד מפני שהוא אלים מידי בשביל הצופים הצעירים, אך לא מספיק אלים בשביל הצופים הבוגרים. האוונג'רס אתר האינטרנט הרשמי של הנוקמים: האיחוד "הנוקמים: האיחוד", במסד הנתונים הקולנועיים IMDb (באנגלית) "הנוקמים: האיחוד", באתר נטפליקס "הנוקמים: האיחוד", באתר AllMovie (באנגלית) "הנוקמים: האיחוד", באתר Rotten Tomatoes (באנגלית) "הנוקמים: האיחוד", תסריט הסרט באתר Scripts.com (באנגלית) "הנוקמים: האיחוד", במסד הנתונים הקולנועיים KinoPoisk (ברוסית) הנוקמים: האיחוד, במיזם "אישים" לתיעוד היצירה הישראלית
כריסטופר היירדאל

כריסטופר היירדאל (באנגלית: Christopher Heyerdahl; נולד ב-18 בספטמבר 1963) הוא שחקן קנדי. היירדאל נולד בקולומביה הבריטית שבקנדה. אביו, בן דודו של הביולוג הימי תור היירדאל, היגר מנורווגיה בשנות ה-50 של המאה ה-20. דובר אנגלית, צרפתית ונורווגית. למד באוניברסיטת אוסלו. מדיה וקבצים בנושא כריסטופר היירדאל בוויקישיתוף כריסטופר היירדאל, ברשת החברתית אקס (טוויטר) כריסטופר היירדאל, במסד הנתונים הקולנועיים IMDb (באנגלית) כריסטופר היירדאל, באתר AllMovie (באנגלית) כריסטופר היירדאל, באתר Rotten Tomatoes (באנגלית) כריסטופר היירדאל, באתר Metacritic (באנגלית) כריסטופר היירדאל, במסד הנתונים הקולנועיים KinoPoisk (ברוסית)
רצח כחול

רצח כחול (באנגלית: Blue Murder) היא סדרת טלוויזיה קנדית של רשת השידור "גלובל" (אנ'), שעלתה ב-10 בינואר 2001 ונגמרה ב-9 ביולי 2004. הסדרה עוקבת אחרי כח משטרתי מיוחד ומובחר בעיר טורונטו שבקנדה המכונה "רצח כחול", משום שהבלשים המשתתפים בו עוסקים בחקירות רצח. היחידה פותרת את התעלומות הגדולות והמורכבות ביותר שבעיר. מימי קוז'יק - קיי בארו, סגנית מפקדת המשטרה ג'ואל ס. קלר - אד אוסטרהויז, סגן מפקד ג'רמי רצ'פורד - ג'ק פוג, סגן מפקד מריה דל מאר - ויקטוריה קסטילו מוריס דין ווינט - הנשיא נתנאל סוויט בנץ אנטואן - ג'ים וויקס תמרה היקי - קרן גיליאם קארי מאצ'ט - איליין בנדר טרייסי ווטרהאוס - רוני סטאל "רצח כחול", במסד הנתונים הקולנועיים IMDb (באנגלית) "רצח כחול", באתר Metacritic (באנגלית) "רצח כחול", במסד הנתונים הקולנועיים KinoPoisk (ברוסית)
אנריק מאס

אנריק מאס ניקולאו (בספרדית: Enric Mas Nicolau; נולד ב-7 בינואר 1995) הוא רוכב אופני כביש ספרדי בקבוצת מוביסטאר. מאס סיים שני בוואלטה אספניה 2018 ואף ניצח קטע במרוץ זה. בשנת 2019 ניצח את הטור של גואנגשי. מאס הפך למקצוען ב-2017, עם הצטרפותו לקבוצת קוויק סטפ הבלגית. הוא סיים שני בוואלטה בורגוס, ואף ניצח את דירוג הרוכב הצעיר במרוץ. באותה שנה ערך את הופעת הבכורה שלו בגרנד טור, כאשר נבחר לסגל הקבוצה לוואלטה אספנייה. בקטע ה-6 היה חלק מקבוצת בריחה שכללה גם את תומאש מרצ'ינסקי ופאוול פוליאנסקי הפולנים. הקבוצה שרדה עד הסיום, אולם מאס הפסיד לשני הרוכבים האחרים בספרינט, וסיים רק שלישי, כשמרצ'ינסקי מנצח. ב-2018 ערך מאס את עונת הפריצה שלו. הוא סיים שישי בטור של חבל הבסקים ואף ניצח את הקטע השישי במרוץ ואת דירוג הצעירים במרוץ. הוא סיים רביעי בטור דה סוויס וניצח את דירוג הרוכב הצעיר במרוץ. אבל שיא העונה של מאס הגיע בוואלטה אספנייה אליה נבחר בפעם השנייה ברצף, הוא הראה יכולות מרשימות מאוד לאורך כל המרוץ וסיים במקום השני הכללי, 1:46 דקות מסיימון ייטס המנצח. מאס ניצח גם את הקטע ה-20 במרוץ, לאחר שגבר על מיגל אנחל לופס בספרינט. ב-2019, סיים מאס תחילה רביעי בוולטה או אלגארבה ותשיעי בוולטה אה קטלוניה. בהמשך העונה הוא סיים תשיעי גם בטור דה סוויס. בחודש יולי ערך את הופעת הבכורה שלו בטור דה פראנס, ויועד להיות רוכב הדירוג הכללי של קוויק סטפ במרוץ. אך עם התפתחות המרוץ, מאס עבד עבור ז'וליאן אלאפיליפ וסייע לו לסיים חמישי, כשהוא עצמו מסיים במקום ה-22. לאחר הטור הוא סיים שמיני בקלאסיקה סן סבסטיאן, בסוף העונה ניצח את הטור של גואנשי לאחר שגם ניצח את הקטע הרביעי במרוץ. מאס גם ניצח את דירוג הרוכב הצעיר במרוץ. מאס עזב את קוויק סטפ בתום שנתיים והצטרף לקבוצת מוביסטאר באוגוסט 2019. מדיה וקבצים בנושא אנריק מאס בוויקישיתוף אנריק מאס, ברשת החברתית פייסבוק אנריק מאס, ברשת החברתית אקס (טוויטר) אנריק מאס, ברשת החברתית אינסטגרם אנריק מאס, באתר Cycling Archives Movistar confirm signing of Enric Mas from Deceuninck-Quick-Step, cyclingweekly.com
קורפוס המילואים ה-26 (האימפריה הגרמנית)

קורפוס המילואים ה-26 (בגרמנית: XXVI. Reserve-Korps) היה קורפוס בצבא הקיסרות הגרמנית, אשר לחם במלחמת העולם הראשונה ופורק עם סיומה. הקורפוס הוקם ב-25 באוגוסט 1914 כחלק מהגל השני של הגיוס במלחמת העולם הראשונה, והועמד תחת פיקודו של אוטו פון היגל. הקורפוס כלל את דיוויזיות המילואים ה-51 וה-52. הקורפוס נערך בחזית המערבית כחלק מהארמייה הרביעית בפיקוד אלברכט, דוכס וירטמברג. הקורפוס נטל חלק בקרב איפר הראשון, ובאפריל 1915 לחם בקרב איפר השני. בשנת 1916 לחם הקורפוס במהלך הקרב על הסום כחלק מהארמייה השנייה, ובאפריל 1917 תפסה עמדות באזור שמפאן בשם "קבוצת דורמואז". בקיץ 1918 לחם הקורפוס נגד מתקפת מאה הימים של בעלות הברית, ועם סיום המלחמה פורק הקורפוס. אוטו פון היגל (25 באוגוסט 1914–5 במרץ 1918) אוסקר פון ואטר (6 במרץ 1918–22 בדצמבר 1918) הקורפוסים של הצבא הקיסרי במהלך מלחמת העולם הראשונה באתר Die höchsten Kommandostellen des Heeres (בגרמנית)
אלסנדרו באלאן

אלסנדרו באלאן (באיטלקית: Alessandro Ballan; ב-6 בנובמבר 1979) הוא לשעבר רוכב אופני כביש איטלקי. באלאן ידוע בעיקר בזכות ניצחונו באליפות העולם (2008) וברונדה ון פלנדרן (2007). באלאן הפך למקצוען בשנת 2004 עם הצטרפותו לקבוצת למפרה. ב-2005 סיים במקום השני במרוץ שלושת הימים של דה פאנה-קוקסייד. לאחר מכן, סיים במקום השישי ברונדה ון פלנדרן. באוגוסט באותה העונה השיג את הניצחון המקצועני הראשון שלו, כאשר ניצח בקטע הרביעי באנקו טור. בעונת 2006 ניצח באלאן במרוץ החד יומי "טרופאו לאייגויילה" וסיים רביעי במילאנו–טורינו. הוא סיים שמיני במילאנו - סן רמו וסיים שני בE3 פרייס פלנדרן, לאחר שהגיע 2 שניות אחרי תום בונן המנצח. באלאן המשיך להצטיין בקלאסיקות האביב, כשסיים חמישי ברונדה ון פלנדרן ושלישי בפריז - רובא, לאחר שהגיע 1:49 אחרי פביאן קנצ'לרה המנצח. באלאן ערך את הופעת הבכורה שלו בטור דה פראנס, וסיים שני בקטע ה-12. הוא סיים שלישי בטור של פולין. ב-8 באפריל 2007, רשם באלאן את אחד מהישגי השיא בקריירה שלו, כאשר ניצח ברונדה ון פלנדרן, לאחר שגבר על ליף הוסט הבלגי בספרינט סיום. לפני זה, ניצח במרוץ שלושת הימים של דה פאנה-קוקסייד. באותה עונה, ניצח את קלאסיקת ואטנפול. ב-2008, סיים באלאן במקום השני במונטה פאשי ארויקה, לאחר שהפסיד לפביאן קנצ'לרה בספרינט סיום. הוא סיים רביעי ברונדה ון פלנדרן ושלישי בפריז - רובא. הוא סיים שני בגרנד פרי דה פלואה. באלאן השיג את הניצחון הראשון שלו בקטע בגרנד טור, כאשר עשה זאת בהופעת הבכורה שלו בוואלטה אספנייה. אולם שיא העונה של באלאן הגיע בסוף ספטמבר, כאשר ניצח את אליפות העולם. ב-2009 ניצח בטור של פולין וגם בקטע החמישי במרוץ. באלאן הצטרף ל-BMC ב-2010. באותה עונה הוא סיים שישיי בגרנד פרי קוויבק וחמישי בטור של פולין. ב-2011 באלאן הראה שוב את היכולות שאפיינו אותו בקלאסיקות האביב, כאשר סיים שני בסטראדה ביאנקה, לאחר שהפסיד לפיליפ ז'ילבר בספרינט מתוך דבוקת רוכבים מצומצמת. הוא סיים רביעי במילאנו - סן רמו, ושישי בפריז - רובא. ב-2012, סיים במקום ה-4 בסטראדה ביאנקה ובמקום ה-8 במילאנו - סן רמו. באלאן המשיך להיראות טוב, אבל לא הצליח לנצח כאשר סיים תשיעי בE3 פרייס פלנדרן, שלישי בפריז - רובא וברונדה ון פלנדרן. הוא ניצח במרוץ החד יומי, ג'ירו דל טוסקנה ובקטע השביעי באנקו טור. הוא זכה במדליית כסף באליפות העולם בנגד השעון קבוצתי, לאחר שקבוצתו (BMC) סיימה שנייה, אחרי אומגה פארמה קוויק סטפ זכתה בזהב. בלאן התחרה במעט מרוצים ב-2013, ופרש רשמית רק בעונת 2016 לאחר שלא הצליח למצוא קבוצה. באלאן הושעה לשנתיים בינואר 2014, בעקבות כך בוטל חוזהו עם BMC. בסוף 2015, ההאשמות כנגד באלאן בוטלו והוא נוקה מכל האשמה. הוא ניסה לחפש קבוצה ב-2016 ללא הצלחה, ובעקבות כך פרש. מדיה וקבצים בנושא אלסנדרו באלאן בוויקישיתוף אלסנדרו באלאן, באתר Cycling Archives World Championship 2008, procyclingstats.com
אוטו פון היגל

אויגן אוטו פרייהר פון היגל (בגרמנית: Eugen Otto Freiherr von Hügel;‏ 20 בספטמבר 1853 – 4 בינואר 1928) היה גנרל גרמני, ומפקד קורפוס המילואים ה-26 במהלך מלחמת העולם הראשונה. פון היגל נולד ב-20 בספטמבר 1853 בשטוטגרט. אביו, אלברט פרדיננד פון היגל, היה אוברסט בצבא ממלכת וירטמברג, ואילו סבו, ארנסט פון היגל, היה גנרל לויטננט ושר המלחמה הווירטמברגי. בשנת 1870 הוא התגייס לצבא הפרוסי, והצטרף לרגימנט הרגלים ה-122 (וירטמברג ה-4 - פרנץ יוזף, קיסר אוסטריה ומלך הונגריה), עימו לחם במהלך מלחמת צרפת–פרוסיה. בשנת 1908 הוא מונה למפקד הדיוויזיה ה-2, ובשנת 1912 הוא הועלה לדרגת גנרל חיל הרגלים. עם פרוץ מלחמת העולם הראשונה הוא מונה לסגן מפקד הקורפוס ה-13, וב-25 באוגוסט 1914 מונה היגל למפקד קורפוס המילואים ה-26, אשר הוקם כחלק מהגל השני של הגיוס במלחמת העולם הראשונה. הקורפוס נטל חלק בקרב איפר הראשון, ובאפריל 1915 לחם בקרב איפר השני. בשנת 1916 לחם הקורפוס במהלך הקרב על הסום כחלק מהארמייה השנייה, ובאפריל 1917 תפס עמדות באזור שמפאן בשם "קבוצת דורמואז". על פעולותיו במלחמה קיבל היגל את עיטור הפור לה מריט ואת עיטור מסדר העיט האדום, וב-6 במרץ 1918 הוא פרש לביתו. לאחר המלחמה התגורר היגל בנוננאו, עד מותו ב-4 בינואר 1928. מדיה וקבצים בנושא אוטו פון היגל בוויקישיתוף
סברינה ברטלט

סברינה ברטלט (באנגלית: Sabrina Bartlett; נולדה ב-12 בספטמבר 1991) היא שחקנית אנגלייה. היא ידועה מהופעתה בתפקיד סופיה בסדרה "הסודות של דה וינצ'י", ובתפקיד הנסיכה איזבלה בעונה הראשונה של הסדרה ההיסטורית "אבירי הלילה". סברינה ברטלט, ברשת החברתית אקס (טוויטר) סברינה ברטלט, במסד הנתונים הקולנועיים IMDb (באנגלית) Andreeva, Nellie (14 ביוני 2016). "Knightfall: History Sets Cast for Jeremy Renner-Produced Drama Series". Deadline.com. נבדק ב-21 ביוני 2016. {{cite web}}: (עזרה) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
The Heat

The Heat (בעברית: החום) הוא אלבומה השלישי של הזמרת-יוצרת האמריקאית טוני ברקסטון. האלבום יצא לאור ב-25 באפריל 2000, על ידי חברת התקליטים לה-פייס רקורדס. אלבום זה נחשב לתפנית מוזיקלית בקריירה של ברקסטון מכיוון שהוא מכיל פחות בלדות ויותר מוזיקה אורבנית בניגוד לשני אלבומיה הקודמים. מרבית שירי האלבום נכתבו והופקו על ידי ברקסטון עצמה ובעלה קרי לואיס כאשר גם הכותבת הידועה דיאן וורן אשר עבדה באותם ימים עם זמרות כמו סלין דיון ומריה קארי ובהמשך גם עם זמרות כמו ביונסה וליידי גאגא כתבה שניים משירי האלבום. באלבום מתארח הראפרית המנוחה לפט איי (מלהקת TLC) ובכך זו הייתה הפעם הראשונה בה ברקסטון אירחה אמן באלבום שלה. האלבום הגיע בשבוע הבכורה למקום השני בארצות הברית עם מכירות של 199 אלף עותקים ועוד באותה השנה כבר הגיע למעמד פלטינה כפולה במדינה. נכון להיום מכירותיו עומדות על קרוב ל-2.1 מיליון עותקים במדינה ו-4 מיליון עותקים בכל העולם. בנוסף לכך, הוא היה מועמד לפרס גראמי בקטגוריית "אלבום ה-R&B" הטוב ביותר ואף באותו טקס זכתה ברקסטון בקטגוריית "הביצוע הווקאלי הנשי הטוב יותר בשיר R&B" על השיר "He Wasn't Man Enough" ובנוסף גם השיר היה מועמד בקטגוריית "שיר ה-R&B" הטוב ביותר. מידע על האלבום The Heat באתר MusicBrainz מידע על האלבום The Heat באתר AllMusic האלבום The Heat באתר Discogs האלבום The Heat באתר ספוטיפיי Toni Braxton - The Heat, Discogs (באנגלית)
ארץ הבסקים

ארץ הבסקים, כארץ השלמה (בבסקית: Euskal Herria) היא אזור תרבותי אירופאי, במערב הרי הפירנאים, הממוקם משני צדי הגבול שבין צרפת וספרד, לחופי האוקיינוס האטלנטי. ארץ הבסקים מקיפה בתוכה את הקהילות האוטונומיות הספרדיות: חבל הבסקים, נווארה, וכן את חבל הבסקים הצפוני בצרפת. עם חלוף השנים, יסודות מהתרבות הספרדית והצרפתית (כולל השפות בהתאמה) השפיעו על החלקים השונים של חבל הארץ הזה. מדיה וקבצים בנושא ארץ הבסקים בוויקישיתוף כש-3 + 4 שווה 1: טיול לארץ הבאסקים, באתר ynet, 29 במאי 2017 דוד הכהן, מפינצ'וס ועד הגוגנהיים: 10 ימים בארץ הבאסקים, באתר כלכליסט, 1 ביוני 2018 ערך זה הוא קצרמר בנושא אירופה ובנושא תרבות. אתם מוזמנים לתרום לוויקיפדיה ולהרחיב אותו.
פסגת באוורס (אנטארקטיקה)

פסגת באוורס (באנגלית: Bowers Peak) היא פסגה באזור חוף פנל, המפרידה בין קרחון האנטר לקרחון הושקו, ברכס לאנטרמן, בהרי באוורס, במרכז ארץ ויקטוריה שבאנטארקטיקה. גובה של הפסגה 2,140 מטרים מעל פני הים. שמה של הפסגה ניתן לה על ידי המשלחת הצפונית של משלחת הסקר הגאולוגי האנטארקטי של ניו זילנד, אשר חקרה את האזור בין השנים 1963–1964. הפסגה נקראת על שמו של סגן ג'ון מ. באוורס, הבן (.John M. Bowers, Jr) מטייסת VX-6 של צי ארצות הברית, אשר סייעה למשלחת החקר. פסגת באוורס באתר הסקר הגאולוגי של ארצות הברית פסגת באוורס באתר הגאזט האנטארקטי של ממשלת ניו זילנד פסגת באוורס באתר הגאזט האנטארקטי של ממשלת אוסטרליה פסגת באוורס באתר הגאזט האנטארקטי המשווה SCAR של ממשלת אוסטרליה תצלום לוויין של אזור פסגת באוורס גאזט השמות האנטארקטיים הרשמי של ארצות הברית מידע גאוגרפי והיסטורי
פסגת באוורס

האם התכוונתם ל... פסגת באוורס (אנטארקטיקה) – הר ברכס לאנטרמן, בהרי באוורס, בארץ ויקטוריה שבאנטארקטיקה הר באוורס (קולורדו) – הר במדינת קולורדו שבארצות הברית הר באוורס (מונטנה) – הר במדינת מונטנה שבארצות הברית הר באוורס
אברהרד פון קלאר

אברהרד גבריאל לורנץ פון קלאר (בגרמנית: Eberhard Gabriel Laurenz von Claer;‏ 9 באוגוסט 1856 – 28 באפריל 1945) היה גנרל גרמני, ומפקד כוחות במהלך מלחמת העולם הראשונה. פון קלאר נולד ב-9 באוגוסט 1856 בליבן, והיה בנו של הגנרל הפרוסי אוטו פון קלאר. בשנת 1873 הוא התגייס לצבא הפרוסי, והצטרף לרגימנט הרובאים של המשמר. בשנת 1894 הוא מונה למפקד הגדוד ה-4 ברגימנט הרגלים ה-76 (הנזה ה-2 - המבורג), ובשנת 1897 הוא מונה למפקד הגדוד ה-2 ברגימנט הרגלים ה-162 (הנזה ה-3 - ליבק). בשנת 1898 הוא מונה למפקד גדוד היגר ה-9 (לאוונבורג), ובשנת 1900 הוא הועלה לדרגת אוברסט לויטננט. לאחר מכן הוא כיהן כקצין מטה בחטיבה ה-79, ובשנת 1902 הוא הועלה לדרגת אוברסט, ומונה למפקד רגימנט הגרנדירים של המשמר ה-5. בשנת 1907 הוא מונה למפקד חטיבת הרגלים ה-11 בברנדנבורג, ואותה שנה הוא הועלה לדרגת גנרל מיור. בשנת 1910 הוא הועלה לדרגת גנרל לויטננט, ובאותה שנה הוא מונה למפקד הדיוויזיה ה-22 בקאסל, אולם זמן קצר לאחר מכן הוא מונה למפקד הדיוויזיה ה-11 בברסלאו. בשנת 1913 הוא מונה לראש מפקד חיל ההנדסה וההנדסה והמפקח הכללי של המבצרים, ובשנת 1914 הוא הועלה לדרגת גנרל חיל הרגלים. ב-25 באוגוסט 1914 הוא מונה למפקד קורפוס המילואים ה-24, וב-17 בספטמבר הוא מונה למפקד הקורפוס ה-7. הוא לחם עם הקורפוס בקרב אראס (1914) ובקרב איפר הראשון, כחלק מהארמייה השישית, ובשנת 1915 לחם עימו בקרב ארטואה השני. ב־29 ביוני 1915 הוא חזר לתפקידו במטה הכללי, ובשנת 1916 קיבל את עיטור פור לה מריט מהקיסר וילהלם השני. לאחר המלחמה התגורר פון קלאר בלאנגנזלצה, עד מותו ב-28 באפריל 1945. פון קלאר התחתן עם מגדלנה פון היידן, ממנה נולד לו בן אחד, ברנהרד פון קלאר, שטיפח אף הוא קריירה צבאית. מדיה וקבצים בנושא אברהרד פון קלאר בוויקישיתוף
הר באוורס

האם התכוונתם ל... הר באוורס (אנטארקטיקה) – הר בחוף שקלטון שבאנטארקטיקה הרי באוורס – רכס הרים בחוף פנל שבאנטארקטיקה הר באוורס (ניו זילנד) – הר באי הדרומי של ניו זילנד פסגת באוורס